A Griffon: Volksmoord in Suid-Afrika : basuin uit op elk forum en praatgat op die net
Gepost door A. Griffon op 21:48
Rudi Prinsloo zei
Geagte Mr Griffon,
U Nederlands is nie net leesbaar nie, dit is soos musiek vir my ore.
Dit spyt my dat ek nou eers terugskryf. Vergewe my asseblief maar die laaste paar weke was vreeslik besig vir my.
Ek het verneem deur ons vriend Mr. Peter Murray van die artikels wat u op Angeltjes geplaas het. Dit is vir my persoonlik 'n enorme eer dat 'n beroemde Vlaamse Blog soos Angeltjes (wat ek gereeld lees) berig lewer oor ons situasie en skakel na my webwerf. Ons besef dat ons ware vriende in die buiteland die Vlaminge is want ons het tog dieselfde voorvaders, taal en soortgelyke kultuur. Verder is ons stryd vir selfbeheersing ook dieselfde. Ek volg met groot admirasie die stryd wat julle voer vir Vlaamse onafhanklikheid en ek hoop dat dit nog in ons leeftyd sal realiseer. Verder gee dit vir my hoop vir ons eie stryd om te weet dat daar mense is soos u en u lesers wat weet wat regtig aan die gebeur is in Suid-Afrika en wat sal stem dik maak wanneer die voortbestaan van die Afrikaner volk bedreig word.
Ja, ek is ook bly dat u besluit het om liewer nie na Suid-Afrika toe te emigreer nie. Om die waarheid te se, ons het u meer nodig net daar waar u is. Daar in Vlaandere waar u die woord kan versprei en mense se oe kan oop maak vir die realiteite van Afrika en Suid Afrika. Suid-Afrika se hede is Europa se toekoms as die huidige liberale multikulturele beleid van Europa toegelaat word om voort te gaan.
Dit verbaas my nie dat dit ons Vlaamse broers is wat die voortou geneem het in Europa om te veg vir die voortbestaan van Eurpoa as 'n plek vir Europiers met Europese kultuur en Europese waardes, en Europese Taal. Julle verskaf hoop vir die hele Europa, nie net vir die Vlaamse mense nie.
Dankie vir die uitnodiging om terug te keer na die land van ons voorvaders. Ek beplan om self in die toekoms julle pragtige land te besoek.